
	Utvidelse av TIKs administrasjon



	TIK 2014 – 2019
Etter en moderat vekst fra 2010, har TIK-senteret vokst betydelig fra 2014 til 2019. 
	
	2014
	2019
	Økning

	Vitenskapelige årsverk
	26,1
	36,7
	10,,6 / 40 %

	Disponerte inntekter fra eksterne prosjekt
	10 089’
	24.146’
	14 057’ / 139 %

	Antall eksternfinansierte prosjekt
	22
	30
	 8 / 36 %

	Doktorgradskandidater
	22
	34
	12 / 54 %

	Søkere til TIKs masterprogram
	294
	541
	247 / 84 %



TIK har i denne perioden også hatt en betydelig internasjonal rekrutteringen. I 2014 var 6 ulike nasjonaliteter representert på TIKs ansattliste. Det har økt til 16 i 2019. Vi har også hatt en økning i antall gjesteforskere og vitenskapelige assistenter som følge av flere eksternfinansierte prosjekt. Vi må kunne si at TIK har hatt en særdeles positiv utvikling i denne perioden.
Den faste administrasjonen på TIK har hatt omtrent samme bemanning gjennom denne vekst-perioden. Dette har resultert i at TIK har færrest administrative årsverk per vitenskapelig årsverk på SV-fakultetet. Et økt omfang av administrative gjøremål skal ivaretas av omtrent samme administrative ressurs som i 2014. Det har ført til at administrasjonen kjenner på et betydelig arbeidspress. Det har blitt hentet inn noen ekstra ressurser til tidsavgrensede prosjektstillinger de siste årene, men vi trenger å utvide TIKs administrasjon for å sikre tilstrekkelig kapasitet og kvalitet til de oppgavene som administrasjonen skal ivareta.

NÅSITUASJON – STILLINGER I TIKs ADMINISTRASJON
Stillingsplanen for TIKs administrasjon som ligger til grunn for budsjettet for 2019 omfatter 3,55 årsverk:
· Studie-, phd- og webkonsulent 100 % (fast)
· Forskningsrådgiver 100 % (fast) (inkluderer 30 % OSIRIS)
· Disputas/ekspedisjon 25 % (fast)
· Ekspedisjon 30 % (midlertidig/vikar – knyttet til frikjøp OSIRIS)
· Kontorsjef 100 % (fast)
I tillegg har vi hatt en tidsavgrenset prosjektstilling fram til juni i forbindelse med TIKs tjueårsjubileum. Denne stillingen har også avlastet øvrige stillinger i administrasjonen og hatt ansvar for kommunikasjon, nett og PhD.

KAPASITETSUTFORDRINGER
Administrasjonen har hatt en intern gjennomgang av de ulike administrative arbeidsområdene og vurdert ressursbehovet for disse. Denne gjennomgang har konkludert med at nåværende stillingsplan ikke gir tilstrekkelig kapasitet til å dekke prosjektoppfølging/forskningsadministrasjon, kommunikasjon og PhD-administrasjon.
 Prosjektoppfølging/forskningsadministrasjon
TIK har per i dag 30 eksternfinansierte prosjekt. Prosjektene har et regnskapsmessig omfang som er dobbelt så stort som i 2015. En stilling som forskningsrådgiver er ikke tilstrekkelig til den administrative oppfølgingen av eksisterende prosjekter. I tillegg dekker forskningsadministrasjon arbeid med å identifisere aktuelle utlysninger, assistanse i forbindelse med søknader, deltakelse i rekrutteringsprosesser og deltakelse i interne nettverk og interne møter.
· Kommunikasjon
Behovet for kommunikasjonsressurser har vokst i løpet av de siste årene. Fra og med 2019 opererer NFR med vurderingskriteriet "virkninger og effekter" i behandlingen av søknader om finansiering. Sentralt under dette vurderingskriteriet er prosjektets planer om kommunikasjon og utnyttelse av forskningsresultater. Dette er også kjente krav for EU-prosjekter.

Det er videre viktig at TIK-senteret er synlig og til stede både på fakultets- og universitetsnivå, noe vinterens runde med forslag om å legge TIK under det sosialantropologiske institutt med tydelighet viste.
TIKs studiekonsulent kan ivareta oppgaven som web-redaktør i 20 % av sin stilling. I tillegg er det behov for å ivareta kommunikasjonsoppgaver knyttet til prosjekter/forskning. Fakultetet ønsker å se på muligheter for å styrke kommunikasjonsfunksjonen på tvers av enhetene ved fakultetet, noe som kan gi muligheter for TIK. 

· PhD-administrasjon
Med 34 innskrevne PhD-kandidater, er TIKs doktorgradsprogram større enn tilvarende program på sosiologi og litt mindre enn programmene ved statsvitenskap og økonomi. Ideelt burde vi en stillingsressurs på opp mot en halv stilling til administrasjon av doktorgradsprogrammet ved TIK.

SENTERLEDERS SYNNSPUNKT
Senterleder er klar over disse kapasitetsutfordringene, og støtter en utvidelse av TIKs administrasjonen. Samtidig er det også viktig å peke på noen generelle betraktninger når man vurderer en utvidelse av TIKs administrasjon:

· Den nye Fakultets finansieringsmodellen betydelig reduserer basis støtte som TIK skal få hvert år. Denne reduksjonen er permanent. Dette betyr at i årene framover skal TIK ha mindre interne ressurser for å finansiere administrative oppgaver, og at disse skal i større grad enn i dag finansieres gjennom eksterne inntekter.

· TIKs administrasjon bør ha mer støtte fra Fakultetsadministrasjon. Noen administrative oppgaver som gjøres av TIKs ansatte i dag (som for eksempel disputas og PhD administrasjon; kommunikasjon; rekruttering av nye studenter; osv.) kan godt effektiviseres og sentraliseres på Fakultetets nivå, og / eller deles med andre institutter.

· Ekspansjon som TIK opplever i dag er ikke «permanent». Antall fast vitenskapelige ansatte på TIK i dag er det samme enn det var i fjor. TIKs størrelse i årene fremover vil komme an på framtids prosjektaktivitet, som man ikke vet om det skal fortsette så høyt som det er i dag. Dette betyr at TIK burde være litt forsiktig og ikke øke administrative kostnader betydelig på en permanent måte.

Kort sagt mener senterleder at det er viktig å finne en balanse og kompromisse mellom disse generelle betraktningene, på den ene siden, og behov for å utvide TIKs administrasjon, på den andre. Med andre ord bør utvidelse være kontrollert og litt forsiktig.


NY SAMMENSETNING AV ADMINISTRASJONEN
Etter drøftinger i TIKs ledergruppe foreslås følgende bemanning for TIKs administrasjon:
· Kontorsjef i hel stilling
· Studiekonsulent i hel stilling
· Forskningsrådgiver – to hele stillinger
Studiekonsulent skal ivareta oppgaven som web-redaktør i 20 % innenfor sin stilling. Det administrative ansvaret for ph.d legges til den ene forskningsrådgiverstillingen.
Administrasjonen har meldt behov for ytterligere utvidelser, men skal i første omgang søke å finne en løsning som sikrer ressurser til kommunikasjon, disputas og ekspedisjon/bestilling innenfor stillingsrammen over. TIKs ledelse har også vært i dialog med fakultetsdirektøren om mulighet for økt administrativ støtte fra fakultetsadministrasjonen, gitt en betydelig økning av TIKs innbetaling til fakultetet de siste årene. 
Eksisterende stillingsplan omfatter et vikariat i 30 %, knyttet til frikjøp av forskningsrådgiver til OSIRIS, og en 25 % stilling som har ivaretatt oppgaver knyttet til disputas og ekspedisjon. Vi vil kommentere videre planer for denne stillingsressursen i møtet.

NY BEMANNING AV TIKs ADMINISTRASJON
Forskningsrådgivere:
Stine Bruland er i dag tilsatt i den opprinnelige forskningsrådgiverstillingen. Hun har hatt foreldrepermisjon det siste året. Lene Angelskår har vært vikar for Bruland i permisjonstiden.
Angelskår har hatt permisjon fra stillingen som studiekonsulent under vikariatet.
Fra 1.10.2019 er Bruland tilbake fra permisjon og vil fortsette som forskingsrådgiver. Fra samme dato vil vi endre arbeidsoppgavene til Angelskår slik at hun kan gå inn i den nye forskningsrådgiverstillingen. Det er det formelt grunnlag for, fordi Angelskår allerede er tilsatt i en rådgiverstilling.
Studiekonsulent:
Stillingen som studiekonsulent vil bli lyst ut som en følge av at Angelskår får nye arbeidsoppgaver. Jørgen Bollingmo vikarierer som studiekonsulent i dag og dette vikariat vil bli forlenget fram til ny studiekonsulent er rekruttert.
Disputas/ekspedisjon:
Jørgen Bollingmo har permisjon fra denne stillingen i den tiden han vikarierer som studiekonsulent.

BUDSJETT – ØKONOMISKE KONSEKVENSER
Personalkostnader for nåværende ordinære administrasjon (3,55 årsverk) er budsjettert til 2.764’ i 2019. Personalkostnader for en administrasjon med fire hele stillinger er beregnet til 3.177’.

Forslag til vedtak:
[bookmark: _GoBack]TIKs administrasjon utvides med en stilling som forskningsrådgiver.

